Ilkka Kanerva

Ilkka Armas Mikael Kanerva (født 28. januar 1948, død 14. april 2022) var en finsk politiker (Samlingspartiet). 

Kanerva var utdannet statsviter fra Åbo Universitet (1980). Han var fra 1972 til 1976 formann for Samlingspartiets Ungdomsförbund. Kanerva ble i 1975 innvalgt i Finlands riksdag og satt som representant siden.«Ilkka Kanerva Samlingspartiets riksdagsgrupp», Riksdagen. Lest 28. oktober 2015. Han har vært medlem av presidiet i Riksdagen.

Kanerva hadde en rekke regjeringsposter. Fra 1987 til 1991 var han medlem av regjeringen til Harri Holkeri, der han var kanselliminister, minister i finansdepartementet og trafikkminister. Fra 1991 til 1995 var han arbeidsminister i regjeringen til Esko Aho, dessuten også minister i finansdepartementet. I 2007 ble han utenriksminister i den andre regjeringen til Matti Vanhanen. Kanerva gikk av fra denne posten 1. april 2008. Avgangen kom etter den såkalte «SMS-skandalen», der det ble kjent at Kanerva hadde sendt et stort antall tekstmeldinger til en nattklubbdanserinne.«SMS-skandale felte Finlands utenriksminister», Aftenposten, 20. oktober 2011. Han ble etterfulgt av Alexander Stubb.

Kanerva ble i 2007 hedret med storkors av Den Kongelige Norske Fortjenstorden.«Tildelinger av ordener og medaljer», Kongehuset. Lest 28. oktober 2015.

 Referanser 

 Eksterne lenker 



Kategori:Finske utenriksministre
Kategori:Finske riksdagsmedlemmer
Kategori:Finske statsvitere
Kategori:Den Kongelige Norske Fortjenstorden
Kategori:Personer fra Nystad